b'\n_START_ARTICLE_\nB\xc3\xa5tmotoravgift\n_START_PARAGRAPH_\nB\xc3\xa5tmotoravgift (egentlig avgift p\xc3\xa5 b\xc3\xa5tmotorer) er en tidligere s\xc3\xa6ravgift til statskassen._NEWLINE_S\xc3\xa6ravgiften p\xc3\xa5 b\xc3\xa5tmotorer ble innf\xc3\xb8rt i 1978. Avgiften skal bl.a. bidra til \xc3\xa5 redusere st\xc3\xb8y og stor fart ved at den skal vri ettersp\xc3\xb8rselen over til mindre motorer. Avgiftsplikten omfatter b\xc3\xa5tmotorer (framdriftsmotorer) med minst ni hestekrefter (hk), herunder motorer som er innmontert i b\xc3\xa5t. Avgiftsplikten oppst\xc3\xa5r som hovedregel ved uttak fra godkjent lager eller ved innf\xc3\xb8rsel. Det gis fritak for avgiften for bl.a. motorer som leveres til bruk i fart\xc3\xb8y registrert i fiskeb\xc3\xa5tregisteret, fart\xc3\xb8y registrert i skipsregisteret (med unntak av fritidsb\xc3\xa5ter) samt forsvarets marinefart\xc3\xb8y._NEWLINE_Avgiften er i 2014 p\xc3\xa5 161,50 kroner per hk. I 2013 var statens inntekter fra b\xc3\xa5tmotoravgiften 168 mill. kroner._NEWLINE_I revidert nasjonalbudsjett 2014 foresl\xc3\xa5r Regjeringen Solberg \xc3\xa5 avvikle b\xc3\xa5tmotoravgiften med virkning fra 1. juli 2014.'